Sonia Garmers

Sonia Garmers, pseudónimo di Sonia Mathilde Justina (☆ 9 di yanüari 1933 na Kòrsou - † 18 di mart 2025 na Kòrsou) ta un eskritor di Kòrsou. E tabata skirbi tantu na hulandes komo na papiamentu. El’a risibí e premio Nienke van Hichtum na 1981 pa su buki pa mucha Orkaan en Mayra i na 1983 e Premio Cola Debrot. E ta ser konsiderá un di e representantenan mas importante di literatura hubenil di Karibe Hulandes.Dick Drayer,  Curaçaose schrijfster Sonia Garmers overleden, curacao.nu (19 di mart 2025) 

 Biografia 
Despues di skol sekundario, Sonia Garmers a traha den un libreria. El’a provee un pagina pa mucha pa e korant 'Today', pa kual el’a skirbi hopi storia pa mucha. Tambe e tabata skirbi artíkulonan pa un revista semanal, prinsipalmente na papiamentu. Ya for di añanan 1950 e tabata kolekshoná su storianan. E tabata activo tambe komo presentadó na Radio Hoyer. Su trabou dilanti di e mikrofon di radio tabata genera invitashonnan pa publiká su storianan. Asina a sali publiká buki pa mucha, buki tokante kushina karibense i buki tokante magia pretu. Su bukinan hubenil, manera Orkaan (1977) i Orkaan en Mayra (1980), ta trata temanan manera adolesensia, desigualdat sosial i emansipashon di hende muhé. Pa medio di su humor relativá e tabata logra hasi topikonan mas difísil diskutíbel. Tambe el a wòrdu elogiá pa su estilo di skirbimentu direkto. 

Garmers a biba un tempo na Hulanda i a wòrdu guiá i enkurashá pa Miep Diekmann pa e tambe skirbi na hulandes. Via Miep Diekmann su bukinan a wòrdu publiká na Leopold Publishers. Lieve koningin, hierbij stuur ik U mijn dochter (1976) tabata su promé buki ku a sali publiká na Hulanda.Madeleine van den Berg, Sonia Garmers, literatuurgeschiedenis.org El’a regresá Kòrsou na 1988.

Na yanüari 2008, Sonia Garmers tabata un invitado na e festival 'Winternachten' na Den Haag.

Garmers a fayesé dia 18 di mart 2025 na edat di 92 aña.

 Obra 
 Cuentanan pa mucha (1956), fábula
 Cuentanan pa mucha 2 (1959), fábula
 Un macutu jen di cuenta (1960), kuenta
 Tipnan pa damas: 60 aña La Cruz (1960), historia
 Papiando riba nos Buniteza (1961), kuenta
 Bon Apetit! [z.j.], buki di reseta
 Ku Marina den kúshina (1975), buki di reseta
 Receta favorito, buki di reseta pa kushiná
 Recetas, buki di reseta pa kushiná
 Brueria di henter mundo / Magie uit alle landen (1975; huntu ku Hanny Lim)
 Lieve Koningin, hierbij stuur ik U mijn dochter (1976), prosa
 Orkaan (1977), buki pa hòben
 Orkaan en Mayra (1980), buki pa hoben (premiá ku Nienke van Hichtum-prijs)
 Nos ku nos: reseptnan (1980) [tomo I], buki di reseta pa kushiná
 Nos ku nos: reseptnan (1981) [tomo II], buki di reseta pa kushiná
 Ieder diertje z’n pleziertje (1983), buki di mucha
 Wonen in een glimlach (1985), buki di mucha
 De Antilliaanse keuken (1988), buki di reseta
 Brua pa tur dia / Magie voor elke dag (1992?; huntu ku Hanny Lim)

 Distinshon 
 : Medaya di Oro, Orden di Oranje-Nassau (1975)
 : Premio Nienke van Hichtum (1981)
 : Plaka di mérito Personahe di aña (1982)
 : Premio Cola Debrot (1983)
 : Tapushi di oro (2006)
 : Plaka di Fundashon pa Planifikashon di Idioma: homenahe pa su kontribushon na idioma y kultura di Kòrsou (2008)

Category:Hende
Category:Ganador premio Cola Debrot
Category:Eskritor
Category:Kòrsou